EkBass/fiwiki-20250220-pages-articles huggingface dataset:
Asetyylikoentsyymi-A-syntaasi

Asetyylikoentsyymi-A-syntaasi eli asetyylikoentsyymi-A-syntetaasi tai asetaattikoentsyymi-A-ligaasi on ligaaseihin kuuluva entsyymi. Entsyymi katalysoi asetyylikoentsyymi-A:n muodostumista etikkahaposta ja koentsyymi-A:sta. Entsyymi esiintyy niin esi- kuin aitotumaisissa soluissakin. Asetyylikoentsyymi-A-syntaasin EC-numero on EC 6.2.1.1. ==Rakenne ja toiminta== Rakenteeltaan asetyylikoentsyymi-A-syntaasi on tyypillisesti monomeeri tai muutamasta alayksiköstä koostuva oligomeeri. Ihmisen entsyymi on rakenteeltaan monomeeri ja molekyylimassaltaan noin 80 kDa. Ihmisellä on asetyylikoentsyymi-A-syntaasista kaksi isoentsyymiä, joista asetyylikoentsyymi-A-syntaasi I esiintyy solulimassa ja joista asetyylikoentsyymi-A-syntaasi II esiintyy mitokondrioissa. Toimiakseen asetyylikoentsyymi-A-syntaasi vaatii koentsyymikseen adenosiinitrifosfaattimolekyylin ja kahdenarvoisia metallikationeja. Metallikationien tehtävä on sitoutua ATP-molekyyliin ja entsyymin katalysoiman reaktion välituotteisiin. Substraattina reaktiossa toimivat koentsyymi-A ja etikkahappo sekä eräissä tapauksissa propaanihappo, jolloin muodostuu propionyylikoentsyymi-A:ta. Entsyymin katalysoimassa reaktiossa muodostuu tioesterisidos etikkahapon ja koentsyymi-A:n välille ja sidoksen muodostumiseen tarvittava energia saadaan ATP:n hydrolyysistä. ==Lähteet== Luokka:Ligaasit
Flüelapass

Flüelapass (saksaa) on sola Albulan Alpeilla Itä-Sveitsissä. Solan korkein kohta on 2 384 metrin korkeudessa meren pinnasta. Sola sijaitsee Graubündenin kantonissa, Zernezin ja Davosin kuntien raja-alueella. Sola yhdistää Landwasserjokeen laskevan Flüelan ja Tonavan sivujoen Innin sivujoen Susascan laaksot. Solatie Davosista Suschiin rakennettiin vuosina 1866–67. Tien käyttö väheni Vereinan rautatietunnelin käyttöönoton myötä vuonna 1999, ja solatie on suljettu talvisin. == Lähteet == * ===Viitteet=== == Aiheesta muualla == Luokka:Sveitsin solat Luokka:Graubünden
Esko Huttu

Esko Kalevi Huttu (s. 18. joulukuuta 1958 Suomussalmi) on aktiiviuransa päättänyt suomalainen keskimatkojen juoksija. Hän edusti vuoteen 1986 Suomussalmen Vastusta ja sittemmin Pihtiputaan Urheilijoita ja hänen valmentajanaan toimi Kauko Karttunen. Kalevan kisoista Huttu saavutti 800 metrin juoksusta kaksi hopeaa vuosina 1982 ja 1983. Lisäksi hän saavutti sisäratojen SM-kilpailuista 800 metriltä kaksi hopeaa vuosina 1982 ja 1987 sekä pronssia vuonna 1981. Virallisissa kilpailuissa Huttu ei ole esiintynyt vuoden 1989 jälkeen. == Lähteet == Luokka:Suomalaiset keskimatkojen juoksijat Luokka:Vuonna 1958 syntyneet Luokka:Elävät henkilöt
Hannu Avikainen

Hannu Tapani Avikainen (s. 15. kesäkuuta 1961 Juva) on aktiiviuransa päättänyt suomalainen estejuoksija. Hän edusti Juvan Urheilijoita ja hänen valmentajanaan toimi Matti Kaartinen. Kalevan kisoista Avikainen saavutti 3 000 metrin estejuoksusta pronssia vuonna 1983. Virallisissa kilpailuissa hän ei ole esiintynyt vuoden 1989 jälkeen. == Lähteet == Luokka:Suomalaiset estejuoksijat Luokka:Vuonna 1961 syntyneet Luokka:Elävät henkilöt
Huttu

Huttu on suomalainen sukunimi. Tunnettuja Huttuja: * Elias Huttu (s. 2005), jääkiekkoilija * Esko Huttu (s. 1958), keskimatkojen juoksija * Greger Huttu, autosimulaattorikilpailija * Oskari Huttu (s. 1981), elokuvatuottaja * Reijo Huttu, kuvanveistäjä * Terttu Huttu-Juntunen (o.s. Huttu, s. 1951), vasemmistoliiton kansanedustaja ja ministeri.
Reijo Siitonen

Reijo Siitonen (s. 15. marraskuuta 1961) on aktiiviuransa päättänyt suomalainen seiväshyppääjä. Hän edusti vuodesta 1982 lähtien Helsingin Kisa- Veikkoja ja hänen valmentajinaan toimivat Raimo Naukkarinen, Jari Mutikainen sekä Jukka Pekkala. Kalevan kisoista Siitonen saavutti seiväshypyn hopeaa vuonna 1982. Lisäksi hän saavutti sisäratojen SM-kilpailuista pronssia vuonna 1981. Virallisissa kilpailuissa Siitonen ei ole esiintynyt vuoden 2002 jälkeen. == Lähteet == Luokka:Suomalaiset seiväshyppääjät Luokka:Vuonna 1961 syntyneet Luokka:Elävät henkilöt
Lorax (vuoden 1972 televisioelokuva)

Lorax on vuonna 1972 valmistunut lyhyt televisioelokuva, joka perustuu Dr. Seussin tekemään samannimiseen kirjaan. Se seuraa kirjan tarinaa tarkemmin kuin vuoden 2012 versio. Sen animoivat Warren Batchelder, John Gibbs, Manny Gould, Bob Matz, Bob Richardson, Don Williams, Dick Thompson ja Robert Taylor. Ääninäyttelijät olivat Athena Lorde ja Harlen Carraher. Elokuvan ohjasi Hawley Pratt. == Aiheesta muualla == * Luokka:Televisioelokuvat
Shir LaShalom

Shir LaShalom (שיר לשלום, Rauhan laulu) on suosittu israelilainen laulu, joka on tunnetaan yleisesti useiden rauhanliikkeiden hymninä. Nykyään laulun on levyttänyt ja esittänyt moni kansainvälinen artisti. == Historia == Shir LaShalomin sanat on kirjoittanut Yaakov Rotblit ja sen on sovittanut Yair Rosenblum. Se nauhoitettiin ensimmäisen kerran vuonna 1969 Israelin puolustusvoimien (IDF) jalkaväen (להקת הנחל) laulamana. Laulu oli osa ohjelmaa, joka otti kantaa Israelin ja Egyptin väliseen näännytyssotaan. Laulun solistina oli Miri Aloni, josta tuli myöhemmin kuuluisa folk-laulaja ja näyttelijä. Kappaleessa soitti sähkökitaraa israelilainen Danny Sanderson. == Laulun sanoma == Kappaleen sanoitus ja musiikki otti vaikutteita anglo- amerikkalaisista sodanvastaisista folkrock-kappaleista 1960-luvulla. Laulu ilmaisee rauhantahtoa ja surua sodissa kaatuneiden muistoille. Laulun sanat ottavat kantaa väitteeseen, jonka mukaan sota ei pääty Israelissa koskaan. Sanoissa ihmisiä kehotetaan elämään rauhassa ja unohtamaan menneet (hazakah shebatfilot otanu lo takhzir, suom. puhtaat rukoukset eivät tuo meitä takaisin). == Vastaanotto == Kappale sai paljon vastustusta jo alusta alkaen. Monien mielestä laulu tukee entisen pääministeri Jitzhak Rabin puhetta, joka ylisti kuuden päivän sodassa kuolleita ja piti niitä Israelin voittona. Kun Israelin puolustusvoimien johto kuuli laulusta, yhtyeen esiintyminen kiellettiin. Vuosien varrella laulusta tuli eräänlainen epävirallinen poliittinen hymni erilaisille rauhanliikkeille Israelissa, etenkin Now Peace (Shalom Achshav) -organisaatiolle. == Lähteet == Luokka:Vuoden 1969 kappaleet Luokka:Sodanvastaiset laulut Luokka:Israelilaiset musiikkikappaleet
Splügenpass

Splügenpass (saksaa, ) on sola Lepontisilla Alpeilla Italian ja Sveitsin rajalla. Sen korkein kohta on 2 114 metrin korkeudessa meren pinnasta. Sola yhdistää Reinin yhden alkujoen Hinterrheinin ja Comojärveen laskevan Merajoen laaksot. Solan pohjoispuoli sijaitsee Sveitsissä, Graubündenin kantonissa, Splügenin kunnassa. Eteläpuoli kuuluu Italiaan, Sondrion maakuntaan, Madesimon kuntaan. Sola on ikivanha kulkureitti Italiasta pohjoiseen. Nykyinen solatie rakennettiin vuonna 1823. Se on suljettu talvisin. == Lähteet == * ===Viitteet=== == Aiheesta muualla == Luokka:Sveitsin solat Luokka:Italian solat Luokka:Italian ja Sveitsin raja Luokka:Graubünden Luokka:Sondrion maakunta
Harri Rekola

Harri Kalevi Rekola (s. 2. tammikuuta 1962 Turku) on aktiiviuransa päättänyt suomalainen pituushyppääjä. Hän edusti vuodesta 1983 lähtien Turun Urheiluliittoa ja hänen valmentajinaan toimivat Raimo Lehtonen sekä Hannu Rautala. Kalevan kisoista Rekola saavutti pituushypyn pronssia vuonna 1983. Lisäksi hän oli mukana viestijuoksun SM-kilpailuissa saavuttaen 4 x 100 metrin viestijuoksusta kultaa vuonna 1989 sekä hopeaa vuonna 1987. Virallisissa kilpailuissa Rekola ei ole esiintynyt vuoden 1990 jälkeen. == Lähteet == Luokka:Suomalaiset pituushyppääjät Luokka:Vuonna 1962 syntyneet Luokka:Elävät henkilöt
Pasi Porola

Pasi Antero Porola (s. 11. toukokuuta 1956 Muhos) on aktiiviuransa päättänyt suomalainen kiekonheittäjä. Hän edusti vuodesta 1973 lähtien Tyrnävän Tempausta. Kalevan kisoista Porola saavutti kiekonheiton pronssia vuonna 1983. Virallisissa kilpailuissa hän ei ole esiintynyt vuoden 1985 jälkeen. == Lähteet == Luokka:Suomalaiset kiekonheittäjät Luokka:Vuonna 1956 syntyneet Luokka:Elävät henkilöt
Kujeilija

Kujeilija on mytologioissa yleinen hahmo, jolle on tyypillistä sääntöjen rikkominen, kerskailu ja keppostelu. Kujeilijat ovat yleensä miespuolisia ja muodonmuuttajia, jotka yleensä esiintyvät eläimen hahmossa. Kujeilijat toimivat hyvän ja pahan tuolla puolen, eivätkä he tunnusta yhteiskunnan sääntöjä. He ovat usein lapsellisia, ahneita, himokkaita ja ilkeitä, mutta myös ystävällisiä, avuliaita, nokkelia ja viisaita. He ovat joskus pellemäisiä, kömpelöitä ja hassuja, mutta heillä on yleensä hämmästyttävät selviytymiskyvyt. Kujeilija saattaa kuolla tarinan lopussa mutta palaa henkiin jatkaakseen esiintymisiään muissa tarinoissa. Kujeilijat ovat näkyvässä osassa etenkin Amerikan ja Afrikan mytologioissa, mutta niitä esiintyy myös Euroopassa, Aasiassa, Tyynenmeren saarilla ja Australiassa. Pohjois-Amerikan tunnetuin kujeilija on Kojootti. Afrikan mytologioissa yleisiä ovat esimerkiksi Jänis, hämähäkki Ananse ja Legba (Eshu). Kreikkalaisessa mytologiassa kujeilijoita ovat Prometheus ja Hermes. Skandinaavisen mytologian kujeilija on Loki. Tutkijoiden mukaan kujeilijamyytit ovat hyvin vanhoja, ja niiden avulla on voitu välittää moraaliopetuksia. Pulaan joutuneiden kujeilijoiden kautta on voitu opettaa, mitä huonosta käytöksestä seuraa. Toisaalta pienen eläimen hahmoisen kujeilijan selviytymistarinoilla on voitu osoittaa, kuinka näennäisen voimaton olento voi päihittää voimakkaan. ==Lähteet== Luokka:Myyttiset arkkityypit
Šabakit

Šabakit ovat etninen ja uskonnollinen väestönryhmä Irakissa ja he asuttavat pääasiassa kyliä Mosulin kaupungista itään. Noin 70 % šabakeista on šiialaisia ja loput sunnalaisia. Heidän uskonnolliset tapansa muistuttavat Turkin aleviitteja. ==Historia== Joidenkin lähteiden mukaan nimityksenä šabak on johdettu arabian termistä shabaka, joka tarkoittaa vapaasti käännettynä "kietoutuvaa" viittauksena sille, että šabakit ryhmänä koostuvat useista eri heimoista. Tähän liittyen šabakien on eri aikoina väitetty olevan niin arabeja, kurdeja, kuin turkmeenejakin Saddam Husseinin Irakissa hallinto yritti arabilaistaa šabakeja ja Irakin–Iranin sodan aikana vuonna 1988 noin 20 šabakikylää tuhottiin maan turvallisuusjoukkojen operaatioissa. Viime vuosina šabakit ovat joutuneet Irakia koetelleiden väkivaltaisuuksien ytimeen. He asuttavat raja-aleutta kurdien ja arabien välillä ja ovat lisäksi ympäröivästä sunnalaisesta väestöstä poiketen šiialaisia. Vuodesta 2003 lähtien arviolta 1 300 šabakia on saanut surmansa väkivaltaisuuksissa. Isis miehitti noin 60 šabakikylää ja noin 3 000 šabakiperhettä on paennut Irakin muihin osiin. Šabakit ovat muodostaneet myös omia asejoukkojaan, joista osa taistelee Irakin Kurdistanin Peshmergan alaisuudessa ja osa Irakin hallituksen tukemissa šiialaisissa asejoukoissa. ==Kulttuuri== Yksi šabakien uskonnon perusperiaatteista on se, että Allah, Muhammad ja Ali muodostavat kolminaisuuden ja näistä Ali on hallitseva. Šabakien pyhä kirja on nimeltään Kitab al-Manakib tai Buyuruk ja se koostuu kahdesta osasta. Toinen näistä osista muistuttaa aleviittien kirjoituksia. Aikuisilla šabakeilla on oma pir, eli hengellinen johtaja, joka järjestää säännöllisesti uskonnollisia tilaisuuksia kotonaan. Tilaisuudet pidetään tavallisesti turkiksi. Varhaisessa kirjallisuudessa näihin tilaisuuksiin viitattiin nimellä laylat al-kafsha ja ulkopuoliset syyttivät niitä usein rivoilusta. Tärkeisiin rituaaleihin kuuluvat myös pyhiinvaellusmatkat paikallisille pyhätöille. Suurin osa šabakeista saa elantonsa maataloudesta ja maan omistavat tavallisesti sayyidit, jotka ovat myös yhteisöjensä johtohahmoja. ==Lähteet== Luokka:Irakin etniset ryhmät Luokka:Kurdit
Mastermind

Mastermind voi tarkoittaa ainakin seuraavia: * Mastermind, lautapeli * Mastermind, yhdysvaltalainen rockyhtye * Mastermind, yhdysvaltalainen toimintakomedia vuodelta 1976 * Wallander: Mastermind, ruotsalainen rikoselokuva vuodelta 2005 * Mastermind, Tina Cousinsin albumi vuodelta 2005 * Mastermind, Monster Magnetin albumi vuodelta 2010 * Mastermind, Rick Rossin albumi vuodelta 2014.
Doing That Scrapyard Thing

Doing That Scrapyard Thing on brittiläisen rockyhtye Creamin kappale, joka julkaistiin yhtyeen viimeisellä albumilla Goodbye vuonna 1969. Kappaleen on kirjoittanut bändin basisti Jack Bruce sekä Pete Brown. Kappale oli yksi viimeisimmistä, mitä yhtye nauhoitti yhdessä. == Julkaisu == Doing That Scrapyard Thing julkaistiin albumilla Goodbye helmikuussa 1969 postuumisti yhtyeen hajoamisen jälkeen. Joissakin Euroopan maissa, kappale julkaistiin singlenä B-puolella Badge:n sijaan yhdessä What a Bringdownin kanssa. Luokka:Vuoden 1969 kappaleet Luokka:Creamin kappaleet
Mousse

Mousse on ranskalainen vaahtomainen ruokalaji, jossa on ilmava rakenne. Sen nimi tulee ranskan kielen 'vaahtoa' tarkoittavasta sanastahttp://www.cnrtl.fr/definition/mousse MOUSSE(2). Mousse voi olla makea tai suolainen ja kylmänä tai lämpimänä tarjoiltava ruokalaji. Makea mousse valmistetaan usein vatkatuista kananmunan valkuaisista tai kermavaahdosta ja maustetaan esimerkiksi suklaalla tai hedelmillä. Mousse voidaan tarjoilla sellaisenaan jälkiruokana tai käyttää esimerkiksi täytekakun täytteenä. Suolainen mousse, eli kuohkea mureke, valmistetaan esimerkiksi lihasta, kalasta tai äyriäisistä. == Lähteet == == Aiheesta muualla == Luokka:Jälkiruoat
John Jacob Astor

John Jacob Astor, Sr. (saksalaisittain ”Johann Jakob”; 17. heinäkuuta 1763 Walldorf, Pyhä saksalais-roomalainen keisarikunta – 29. maaliskuuta 1848 New York, New York, Yhdysvallat) oli amerikansaksalainen turkiskauppias ja sijoittaja. Häntä pidetään yhtenä Yhdysvaltojen ensimmäisistä multimiljonääreistä, ja hän oli kuolemaansa saakka maansa rikkain; hänen omaisuutensa oli ennen hänen kuolemaansa noin 20 miljoonaa dollaria, mikä on nykyrahassa 110,1 miljardia dollaria.Forbes: Richest Americans of All Time Astor työskenteli 16-vuotiaaksi asti isänsä lihakaupassa. Sitten hän lähti isoveljensä luokse Lontooseen, jossa hän työskenteli neljä vuotta piano- ja huilutehtaassa. Vuonna 1783 hän muutti Amerikkaan ja asettui New Yorkiin, jonne toinen hänen veljistään oli jo lähtenyt. Matkalla hän tapasi turkiskauppiaan, jonka neuvojen perusteella hän omistautui samalle alalle, osti turkiksia suoraan intiaaneilta, valmisti niitä aluksi omin käsin markkinoita varten ja myi niitä Lontoossa ja muualla suurella voitolla. Hän toimi myös Astor & Broadwood -yhtiön asiamiehenä New Yorkissa. Hän avasi varastohuoneen soittimien myyntiä varten, ja hänestä tuli ensimmäinen vakituinen soittimien kauppias Yhdysvalloissa. Vähitellen hän laajensi liiketoimintaansa, kävi kauppaa kaikilla maailman turkismarkkinoilla ja keräsi valtavan omaisuuden. Hän työskenteli monta vuotta turkiskaupan järjestämiseksi Isoiltajärviltä Tyynellemerelle ja sieltä Havaijisaarten kautta Kiinaan ja Intiaan. Vuonna 1811 hän perusti Columbiajoen suulle Astoria-nimisen asutuksen, jonka oli tarkoitus toimia keskeisenä kauppapaikkana, mutta kaksi vuotta myöhemmin britit valtasivat asutuksen. Vuoden 1812 sodan aikana Astor osti Yhdysvaltain valtion velkakirjoja 60 tai 70 sentillä, ja sodan jälkeen niiden arvo kaksinkertaistui. Astor kasvatti varallisuuttaan huomattavasti sijoittamalla kiinteistöihin New Yorkin tiiviin kaupunkialueen ulkopuolella, ja kaupungin laajentuessa hän pystytti sinne monia komeita rakennuksia. Hän teki testamentissaan useita hyväntekeväisyyslahjoituksia muun muassa New Yorkin julkisen kirjaston perustamista varten. ==Lähteet== == Aiheesta muualla == Luokka:Yhdysvaltalaiset liikemiehet Luokka:Amerikansaksalaiset Luokka:Turkiskauppiaat Luokka:Vuonna 1763 syntyneet Luokka:Vuonna 1848 kuolleet
Beaivi

Beaivia eli Aurinkoa on pidetty saamelaisessa muinaisuskossa jumaluutena. Sitä on palveltu poronhoidon menestymiseksi ja sairastapauksissa. Sen kunniaksi syötiin myös kevättalvella uhriateria, aurinkopuuro.Pulkkinen, s. 228–229. Aurinkoa on pidetty aiemmin feminiinisenä jumaluutena, mikä on luultavasti virheellinen yleistys. Sen taustalla on ollut Johannes Schefferuksen lähteinään käyttämät Nicolaus Lundius ja Samuel Rheen, joiden mukaan saamelaiset pitivät Aurinkoa ”kaikkien elävien olentojen äitinä”. Koltta- ja kuolansaamelaisten perinteessä Aurinkoa on kuitenkin kuvattu ympäri maailmaa ahkiossaan ajavana miehenä. Eteläsaamelaisten lähteissä Aurinko on sen sijaan naishahmoinen. Eteläsaamelaisten noitarummuissa Aurinko on ollut keskellä olevana rombikuviona. Muisa rummuissa Aurinko on saattanut olla myös ympyräkuviona rummun yläosassa. Kaikilta saamelaisaluielta tunnetaan kertomuksia Auringon lapsista. ”Auringon pojan kosiomatka jättiläisten maailmassa” -nimisen joiun kautta tuli tunnetuksi myytti, jonka mukaan saamelaiset polveutuvat Auringon pojasta. Joiun mukaan Auringon poika kävi kosiomatkalla jättilaisten maassa ja meni naimisiin jättiläisen tyttären kanssa. Heidän poikansa eli Gállábártnit keksivät sukset ja aloittivat ihmisrodun. Auringon tytär on puolestaan ollut hyvin keskeinen kulttuuriheeros, joka on aloittanut peuranpyynnin ja poronhoidon. == Lähteet == * === Viitteet === Luokka:Saamelaiset jumalat Luokka:Auringon jumalat
Seppo Lehto (everstiluutnantti)

Seppo Juhani Lehto (s. 13. joulukuuta 1942 Viipuri) on suomalainen eversti, joka toimi muun muassa Rovaniemen Ilmatorjuntapatteriston ja Lapin ilmatorjuntarykmentin komentajana. Lehto syntyi sotilasmestari Uuno Lehdon ja Anna-Liisa Juslinin perheeseen. Hänen puolisonsa vuodesta 1967 on Paula Porkka. Lehto tuli ylioppilaaksi Helsingin klassillisesta lyseosta 1962, Kadettikoulusta hän valmistui 1966 ja Sotakorkeakoulusta 1977. Lehto toimi Salpausselän Ilmatorjuntapatteristossa opetusupseerina 1966–1967, patterinpäällikkönä 1967–1973 ja aliupseerikoulun johtajana 1973. Opetusupseeri hän oli Reserviupseerikoulussa 1967 ja Ilmatorjuntakoulussa 1973–1975, minkä jälkeen hän toimi komppanianpäällikkönä YK:n Suomen pataljoonassa 1975, opetusupseerina Taistelukoulussa 1977–1982 ja opettajana Sotakorkeakoulussa 1982–1985. Vuonna 1982 hän oli myös Mannerheim- stipendiaattina Sveitsissä. Helsingin ilmatorjuntarykmentin esikuntapäällikkö Lehto oli 1985–1986, Rovaniemen Ilmatorjuntapatteriston komentaja 1986–1988 ja Lapin ilmatorjuntarykmentin komentaja 1989–1990. Ennen eroamistaan vakinaisesta palveluksesta 1991 Lehto toimi Pääesikunnan ilmatorjuntatoimiston päällikönä 1990–1991. Vuonna 1989 hän julkaisi teoksen Pohjois-Suomen ilmatorjunta 1939-1989. Sotilasuransa jälkeen Lehto työskenteli toimitusjohtajana 1990-luvulla. Lehto ylennettiin vänrikiksi 1963, luutnantiksi 1966, yliluutnantiksi 1969, kapteeniksi 1972, majuriksi 1978 ja everstiluutnantiksi 1986. ==Lähteet== Luokka:Suomalaiset everstit Luokka:Vuonna 1942 syntyneet Luokka:Elävät henkilöt
Olli Vainio

Olli Vainio voi tarkoittaa seuraavia henkilöitä: *Olli Vainio, suomalainen jääkiekkoilija *Olli Vainio, suomalainen kirjailija
Pauli Peltoniemi

Pauli Kalevi Peltoniemi (s. 6. helmikuuta 1962 Ikaalinen) on aktiiviuransa päättänyt suomalainen kymmenottelija. Hän edusti Valkeakosken Hakaa ja hänen valmentajinaan toimivat Pentti Peltoniemi sekä Olli Käenniemi. Kalevan kisoista Peltoniemi saavutti kymmenottelun hopeaa vuonna 1983. Lisäksi hän saavutti sisäratojen SM-kilpailuista seitsenottelun hopeaa vuonna 1984. Virallisissa kilpailuissa Peltoniemi ei ole esiintynyt vuoden 1987 jälkeen. == Lähteet == Luokka:Suomalaiset yleisurheilun moniottelijat Luokka:Vuonna 1962 syntyneet Luokka:Elävät henkilöt
Mora (laiva)

Mora oli Vilhelm Valloittajan lippulaiva, kun hän vuonna 1066 purjehti Normandiasta Englantiin vaatimaan Englannin kruunua. Bayeux’n seinävaate kuvaa Englannin valloitukseen liittyviä tapahtumia ja esittää myös Mora-aluksen, joka on siten harvoja historiallisesti tunnettuja viikinkien pitkäveneitä. ==Historiallista taustaa== Englannin kuningas Edvard Tunnustaja kuoli vuonna 1066 ja häneltä ei jäänyt tunnustettua vallanperijää. Edvardin lanko Harald Godwininpoika valittiin kuninkaaksi, mutta hänen asemansa kiistivät hänen veljensä Tostig Godwininpoika, Norjan kuningas Harald Ankara sekä Edvardin serkku Normandian herttua Vilhelm. Viikingit olivat 900-luvulla valloittaneet alueen mantereelta nykyisestä Ranskasta ja heitä kutsuttiin normanneiksi. Kielensä he olivat pääosin vaihtaneet ranskaksi. Tostig ja Norjan Harald Ankara ehtivät hyökätä ensin. Heitä vastaan Harald Godwininpoika joutui marssimaan armeijansa kanssa pohjoiseen Yorkiin. Vilhelm varusti niin ison laivaston, että sai noin 7 000 miestä ja pari tuhatta hevosta kanaalin ylitse. Harald Godwininpojan armeijan marsittua etelään seurasi taistelu Hastingissa, jossa Harald Godwininpoika kaatui. Tämän seurauksena Vilhelm pääsi Englannin kuninkaaksi. ==Laiva== Henrikin vaimo Flanderin Matilda rakennutti Moran Barfleurissa juuri Englannin sotaretkeä varten. Normannit olivat säilyttäneet viikinkien laivanrakennusperinteet. Mora oli yli 30 metriä pitkä. Soutajia oli 17 paria, mahdollisesti kaksi miestä yhdessä airossa, jolloin soutamassa olisi ollut 68 miestä. Matkustajina Kanaalin ylityksessä Vilhelmin lisäksi oli kymmenen ritaria ja jokaisella aseenkantajat sekä hevoset. Mukana oli myös kaikki varusteet. Pitkäveneissä ei ollut istuinpenkkejä ja soutajien oletetaan istuneen merimieskirstujensa päällä. Laivan perän koristeena oli kullattu veistos lapsesta, joka puhaltaa norsunluiseen trumpettiin menosuuntaan päin. Laivassa oli värikäs purje ja mastossa paavilta saatu lippu, jolla vahvistettiin sotaretkelle saatu paavin siunaus. Mora oli nopea laiva ja se joutui pudottamaan purjeensa merellä odottaessaan muuta laivastoa. ==Lähteet== Luokka:Englannin taistelut Luokka:Viikinkilaivat
Android-x86

Android-x86 on Androidin avoimen lähdekoodin osista kehitetty x86-suoritinarkkitehtuuria tukeva työpöytäkäyttöjärjestelmä. Koska Android-x86 ei sisällä Androidin suljetun lähdekoodin osia, siitä puuttuu joitakin Android-laitteissa yleisiä toiminnallisuuksia. Suurimman osan niistä saa kuitenkin käyttöönsä asentamalla Googlen tarjoamat Androidin oletussovellukset. Android-x86 on normaalin Androidin tapaan optimoitu käytettäväksi kosketusnäytöllä, joten sen käyttö hiirellä ja näppäimistöllä voi olla hankalaa. == Lähteet == == Aiheesta muualla == * Verkkosivut Luokka:Android
Wrecking Ball

Wrecking Ball voi tarkoittaa ainakin seuraavia: * Wrecking Ball, Emmylou Harrisin albumi vuodelta 1995 * Wrecking Ball, Bruce Springsteenin albumi vuodelta 2012 * ”Wrecking Ball”, Neil Youngin kappale vuoden 1989 albumilta Freedom * ”Wrecking Ball”, Miley Cyrusin kappale vuoden 2013 albumilta Bangerz.
Waki

Waki (myös Waky) on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 65 kilometriä Sanista etelään. Kunnassa on 8 900 ja kylässä 1 500 asukasta (vuonna 2009). Kunta rajoittuu lännessä Sanin piirin Kavan ja Karaban, pohjoisessa Sourountounan, idässä Tominianin piirin Dioran ja etelässä Sikasson alueen Yorosson piirin Koumbian kuntiin. Seutu kuuluu Sahelin ja Sudanin siirtymävyöhykkeeseen. Asukkaat ovat etupäässä miniankoja ja fulbeja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, fonio, pavut ja maapähkinä. Myytäväksi kasvatetaan puuvillaa. Kaupankäynti suuntautuu etupäässä Kimparanaan. Palveluihin kuuluvat alakoulut ja kaksi terveyskeskusta. ==Lähteet== Luokka:Malin kunnat Luokka:Sanin piiri
Ornithoscelida

Ornithoscelida on dinosaurusten ryhmä, joka sisältää linnunlantioiset ja teropodit. Nimen keksi alun perin Thomas Henry Huxley vuonna 1867 viitatakseen tietyntyyppisiin dinosauruksiin joilla on välipiirteitä lintujen ja primitiivisimpien matelijoiden välillä. Termi jätettiin pian pois käytöstä vallitsevan luokittelujärjestelmän takia, joka jakaa dinosaurukset kahteen pääryhmään: Saurischia ja Ornithischia. Vuonna 2017 eräässä Matthew Baronin, David Normanin ja Paul Barrettin Nature-lehdessä julkaistussa tutkimuksessa esitettiin että teropodit olivat läheisempää sukua linnunlantioisille kuin sauropodomorfeille, joiden kanssa ne perinteisen näkemyksen mukaan muodostavat Saurischian. Baron kollegoineen käyttivät tilaisuutta muodostaakseen virallisen määritelmän Huxleyn vanhalle termille.Baron, M.G., Norman, D.B., and Barrett, P.M. (2017). A new hypothesis of dinosaur relationships and early dinosaur evolution. Nature, 543: 501–506. == Kladogrammi == Kladogrammi alla näyttää Matthew Baronin kollegoineen kehittämän luokittelun dinosauruksista ja Ornithoscelidan aseman: == Lähteet == Luokka:Dinosaurukset
Suho

Kim Junmyeon (; s. 22. toukokuuta 1991 Soul), taiteilijanimi Suho (, ’suojelija’) on eteläkorealainen laulaja ja näyttelijä. Hän on kiinalais- eteläkorealaisen Exo-yhtyeen johtaja ja vokalisti. Suho julkaisi ensimmäisen soolominialbuminsa Self-Portrait maaliskuussa 2020. Musiikkiuransa lisäksi Suho on näytellyt useamassa draamasarjassa, kuten One Way Trip (2016), The Universe's Star (2017), Rich Man (2018), Middle School Girl A (2018) ja How Are U Bread (2020). == Uran alku == Kim syntyi Soulissa, Korean tasavallassa 22. toukokuuta 1991. Ollessaan 16-vuotias hän hakeutui harjoittelijaksi tuotantoyhtiö SM Entertainmentiin ja debytoi K-pop-yhtye Exon jäsenenä kuusi vuotta myöhemmin. == Ura == === Exo === Kim julkistettiin Exon kymmenentenä jäsenenä virallisesti 15. helmikuuta 2012, ja yhtye debytoi saman vuoden huhtikuussa. Hän kuuluu yhtyeen koreankieliseen puolikkaaseen (Exo-K), ja hänen koreankielinen artistinimensä Suho tarkoittaa "suojelijaa". Hänen roolinsa yhtyeessä on johtaja. === Näyttelijänä === Kim esiintyi tammikuussa 2015 SM Entertainmentin musikaalissa School OZ yhdessä levy-yhtiön jäsenten Changminin, Keyn, Lunan, Xiuminin ja Seulgin kanssa. Lokakuussa 2015 Kim teki elokuvadebyyttinsä esittämällä yhtä päärooleista indie-elokuvassa One Way Trip. Kim on lisäksi näytellyt verkkodraamassa How Are You Bread, joka julkaistiin vuonna 2017. Samana vuonna Kim näytteli pääroolia MBC:n draama- spesiaalissa The Universe's Star, joka kuului draamatrilogiaan Three Color Fantasy. Kim on tehnyt myös ääniroolin koreankieliseen versioon elokuvasta Joulupukkia pelastamassa. === Muuta === Kimistä tuli helmikuussa 2014 SBS:n viikoittaisen Inkigayo-musiikkiohjelman vakituinen juontaja yhdessä Exon toisen jäsenen, Baekhyunin, ZE:A:n jäsenen Kwangheen ja näyttelijä Lee Yubin kanssa. Kim ja Baekhyun kuitenkin lopettivat juontamisen Inkigayossa marraskuussa 2014 keskittyäkseen Exon toisen studioalbumin julkaisuun. Kim osallistui huhtikuussa 2015 yhdessä Infiniten Sunggyun, CNBLUE:n Jonghyunin, Super Juniorin Kyuhyunin ja SHINeen Minhon kanssa KBS:n varietee-ohjelmaan Fluttering India. Kim ja Exon toinen jäsen Chen julkaisivat heinäkuussa 2016 soundtrack-kappaleen "Beautiful Accident" samannimiseen kiinalaiseen elokuvaan. Hän esittää myös draamasarjan Starlight tunnuskappaleen. == Lähteet == Luokka:Eteläkorealaiset muusikot Luokka:Vuonna 1991 syntyneet Luokka:Elävät henkilöt
Angekok

Angekok (, ) on inuittien keskuudessa käytettävä nimitys poppamiehestä. Myös Alaskan alkuperäisasukkaiden keskuudessa on esiintynyt samanlaisia poppamiehiä. Inuittien keskuudessa angekokiksi voivat tulla miehet ja naiset. Angekok opettaa usein taitonsa omalle lapselleen. == Lähteet == Luokka:Alaska Luokka:Eskimot Luokka:Terveydenhuollon ammatit Luokka:Uskonnolliset ammatit
Huopanahkajäkälä

Huopanahkajälälä (Peltigera canina) on nahkajäkälien sukuun kuuluva jäkälä. Sen yläpinta on vaaleanharmaa ja huopakarvainen. Alapinta on reunoilta valkoinen, mutta keskemmältä tummempi. Liuskat ovat 1–3 senttimetriä leveitä ja niiden reunat ovat alaspäin kääntyneitä. Se voi muodostaa jopa neliömetrien kokoisia toisiinsa sulautuvia kasvustoja. Se on yleinen koko Suomessa sammalten joukossa, kallioilla, kivillä, kuivilla niityillä ja kedoilla. Huopanahkajäkälä muistuttaa ruskonahkajäkälää ja karstanahkajäkälää. Huopanahkajäkälän erottaa ruskonahkajäkälästä pehmeästä sekovarresta, jonka voi taittaa kuivana. Karstanahkajäkälästä sen erottaa huopakarvojen avulla. Huopanahkajäkälältä jäkäläaineet eli sekundaariset aineenvaihduntatuotteet puuttuvat. Huopanahkajäkälä värjää villan ruosteenpunaiseksi. Irlannissa alunapuretettua pellavaa on värjätty keltaiseksi.Coloria: Värjäys, Peltigera nahkajäkälät == Lähteet == == Aiheesta muualla == * Laji.fi: Huopanahkajäkälä (Peltigera canina) * Luopioisten kasvisto: Huopanahkajäkälä (Peltigera canina) * ITIS: Peltigera canina * UniProt: Taxonomy - Peltigera canina * Global Biodiversity Information Facility (GBIF): Peltigera canina * Consortium of Lichen Herbaria: Peltigera canina * Irish lichens: Peltigera canina * Italic 7.0, The Information System on Italian Lichens: Peltigera canina * PheroBase: Semiochemicals of Peltigera canina, the Dog lichen Luokka:Nahkajäkälät
Abarbarea

Abarbarea tarkoittaa kreikkalaisessa ja roomalaisessa mytologiassa kahta eri myyttistä hahmoa, nymfiä. == Abarbarea, Bucolionin vaimo == Abarbarea on nymfi ja najadi Iliaassa (VI:22). Hän ja Troijan kuninkaan poika Boukolion saivat kaksoset Aisepoksen ja Paidasoksen, jotka aikanaan kaatuivat Troijan sodassa. == Abarbarea, tyroslaisten esi-isä == Najadit Abarbarea, Kallirrhoe ja Drosera ovat kolme tyroslaisten esiäitiä. ==Lähteet== * Suuri Tarukirja. Koko Kansan Kirjakerho, 1983. Sivu 13. Luokka:Najadit
Abensberg

Abensberg on Saksan kaupunki Baijerin osavaltion Ala-Baijerin hallintopiirissä Kelheimin piirikunnassa. Kaupungissa on arviolta 13 540 asukasta (vuonna 2015) ja sen pinta-ala on 60,29 neliökilometriä. == Lähteet == == Aiheesta muualla == *Kaupungin internetsivut Luokka:Saksan kaupungit
Acadinus

Acadinus () tarkoittaa kreikkalaisessa mytologiassa lähdettä, jonka Diodoros Sisilialaisen kirjoissa sanotaan omaavan maagisia voimia. Acadinus pystyy erottelemaan totuuden ja valheen. Valaehtoinen sopimus kaiverrettiin puupalaselle, joka heitettiin lähteeseen. Jos se kellui, vala päti, jos se upposi, vala oli väärä ja sen omi Haades. == Lähteet == * Suuri Tarukirja. Koko Kansan Kirjakerho, 1983. Sivu 15. === Viitteet === Luokka:Kreikkalainen mytologia
Acrasia

Acrasia on fiktiivinen hahmo Edmund Spenserin "The Faerie Queene" -eepoksessa vuodelta 1590. Acrasia muuttaa kaikki rakastajansa hirviöiksi, mutta kohtuuden ja itsehillinnän personifikaatio nimeltään Guyon vangitsee hänet verkkoonsa, sitoo hänet ja polttaa hänen tyyssijansa. == Lähteet == * Suuri Tarukirja. Koko Kansan Kirjakerho, 1983. Sivu 16. Luokka:Kirjallisuuden henkilöhahmot
Adamastor

pienoiskuva|oikea|Júlio Vaz Júniorin kaivertama Adamastor-patsas, joka valmistui vuonna 1927 Santa Catarinaan Brasiliassa. Adamastor on kuvitteellinen hahmo Portugalilaisen runoilijan Luís de Camõesin Os Lusíadas nimisestä eepoksesta. Eepoksen ensimmäinen julkaisu tapahtui vuonna 1572. ==Lähteet== * Suuri Tarukirja. Koko Kansan Kirjakerho, 1983. Sivu 16. == Aiheesta muualla == Luokka:Kuvitteelliset henkilöt
Nurmikaunokki

Nurmikaunokki (Centaurea phrygia) on monivuotinen mykerökukkainen kasvilaji. Se on yksi neljästä Suomessa muinaistulokkaana kasvavasta kaunokkilajista. Laji jaetaan noin 15 alalajiin.The Euro+Med PlantBase – the information resource for Euro-Mediterranean plant diversity: Centaurea phrygia Viitattu 22.7.2021. Pohjoismaissa esiintyviä alalajeja ovat idännurmikaunokki (Centaurea phrygia subsp. phrygia) ja lännennurmikaunokki (Centaurea phrygia subsp. pseudophrygia). Nurmikaunokki kasvaa noin 30–80 cm korkeaksi ja sen varsi on kasvutavaltaan pysty. Nurmikaunokin lehdet ovat suikeita ja hammaslaitaisia sekä lehtiasennoltaan kierteisesti. Nurmikaunokin kukinnot ovat isohkoja violetinpunaisia mykeröitä ja ne sijaitsevat varsien kärjissä tyypillisesti yksittäin. Nurmikaunokki kukkii heinä-elokuussa ja kasvaa erilaisilla kuivahkoilla sekä avoimilla paikoilla, kuten niityillä, pientareilla, ahoilla ja valoisissa metsissä. Nurmikaunokki on Suomessa melko yleinen Etelä- sekä Itä-Suomessa ja selvästi harvinaisempi länsirannikolla, Pohjanmaalla ja Lapissa. Nurmikaunokki on Suomessa muinaistulokas ja levinnyt Suomeen todennäköisesti idästä maatalouskulttuurin mukana. Nurmikaunokki muistuttaa kahta muuta Suomessa luonnonvaraisena tavattavaa violettikukkaista kaunokkilajia, ahdekaunokkia (Centaurea jacea) ja ketokaunokkia (Centaurea scabiosa), mutta on erotettavissa niistä mykeröiden kehtosuomujen ulkonäön perusteella. Lajien levinneisyysalueet painottuvat myös hieman eri puolille Suomea; nurmikaunokki on yleisin Suomen kaakkoisosissa, ahdekaunokki etelärannikolla sekä Ahvenanmaalla ja ketokaunokki Salpausselkien alueella. Ketokaunokki on näistä kolmesta koko Suomen mittakaavassa selvästi harvinaisin ja eroaa myös yleensä lehtien liuskoittuneisuudessa. Nurmikaunokkia käytetään myös jonkin verran koristekasvina ja sen siemeniä on saatavana erilaisissa niittykukkien siemenseoksissa. == Lähteet == * LuontoPortti: Nurmikaunokki (Centaurea phrygia) * Lampinen, R. & Lahti, T., 2016, Kasviatlas 2015 – Helsingin Yliopisto, Luonnontieteellinen keskusmuseo, Helsinki: https://koivu.luomus.fi/kasviatlas/maps.php?taxon=43525&year;=2015 === Viitteet === == Aiheesta muualla == * Pohjolan kasvien pauloissa: Centaurea phrygia - nurmikaunokki * Suomen Lajitietokeskus: Nurmikaunokki (Centaurea phrygia) * Den virtuella floran: Nurmikaunokki (Centaurea phrygia) * ITIS: Centaurea phrygia * United States Department of Agriculture (USDA): Centaurea phrygia * Flora of North America: Centaurea phrygia Luokka:Kaunokit
Agastya

Agastya on intialaisen mytologian hahmo, joka eli Intian niemimaan eteläosassa noin 3000 vuotta eaa. Hänen kerrotaan olleen pienikasvuinen intialainen patriarkka, joka tyhjensi valtameren, kun se halveksivasti roiskutti vettä hänen kasvoilleen. Hän oli tuolloin kävelyllä Vishnu-jumalan kanssa ja joi meren kuivaksi yhdellä kulauksella. == Lähteet == == Aiheesta muualla == Luokka:Taruolennot
Karva (kasvitiede)

Kasvien karvat ovat epidermistä ulkopuolelle tulevia rakenteita, ja ne voivat koostua yhdestä tai useammasta solusta. Karvat voivat olla yksinkertaisempia trikoomia eli solukarvoja tai monimutkaisempia emergenssejä eli solukkokarvoja. Karvatonta kasvinosaa kutsutaan yleensä kaljuksi kasvinosaksi. Jos kasvinosan pinnalla on runsaasti erilaisia karvoja, voivat karvat saada vihreän kasvinosan näyttämään harmahtavan- tai ruskehtavanväriseltä. Kasveilla voi olla erilaisia karvoja eri osissa kasvia ja samassa kasviyksilössä voi olla useantyyppisiä karvoja. Karvat voivat olla pehmeitä ja taipuisia tai kovia ja piikkimäisiä, jolloin niitä voidaan kutsua piikeiksi. Heinäkasvien (Poaceae) helpeessä olevaa karvaa kutsutaan vihneeksi ja kaleessa olevaa karvaa odaksi. Trikoomat eli solukarvat ovat yksi- tai monisoluisia karvoja, jotka koostuvat pelkästään epidermin soluista. Lisäksi trikoomat voivat olla aineita erittäviä tai erittämättömiä karvoja. Trikoomia voidaan jaotella eri tyyppeihin seuraavasti: * hapsikarva: haaraton, ohut ja pitkä erittämätön trikooma * kaarikarva: haaraton, kaareva ja yleensä lyhyt erittämätön trikooma * huopakarva: mattomaisen peitteen erittämätön trikooma * hankakarva: kaksihaarainen erittämätön trikooma * tähtikarva: monihaarainen erittämätön trikooma * kilpikarva: lyhyen varren päässä oleva levymäinen erittämätön trikooma * rakkulakarva * nystykarva: yleensä pallopäinen erittävä trikooma Emergenssit eli solukkokarvat ovat aina monisoluisia karvoja, jotka koostuvat epidermisolujen lisäksi myös jonkin toisenkin solukon soluista. Kovia emergenssejä ovat esimerkiksi ruusujen (Rosa) piikit ja pehmeämpiä emergenssejä esimerkiksi nokkosten (Urtica) poltinkarvat. == Lähteet == == Aiheesta muualla == Luokka:Kasviorganologia
Blue (Simply Redin albumi)

Blue on Simply Redin kuudes studioalbumi, joka julkaistiin toukokuussa 1998. Albumi sisältää viisi coverversiota, Neil Youngin kappale “Mellow My Mind”, kaksi versiota kappaleesta “The Air That I Breathe”, Gregory Isaacsin kappale “Night Nurse”, ja “Ghetto Girl” kirjoittanut Dennis Brown. == Kappaleet == Kaikki kappaleet on säveltänyt ja sanoittanut Mick Hucknall, ellei toisin mainita. == Aiheesta muualla == *Blue Simply Redin virallisella sivustolla Luokka:Vuoden 1998 albumit Luokka:Simply Redin albumit
Arttu Tolonen

Arttu Tolonen (s.1971) on suomalainen muusikko, säveltäjä, sanoittaja, tuottaja, toimittaja ja kulttuuritoimija. Hänen soittimiaan ovat kitara, syntetisaattorit ja koneet, basso, banjo, mandoliini, huuliharppu ja lap steel. Hän on soittanut yhtyeissä Giant Robot, Riitaoja, Black Audio, Them Bird Things, Halme Prospekt, Fat Beat Sound System ja Hannu Salama & Vapaat Radikaalit. Lisäksi hän on soittanut ja/tai säveltänyt musiikkia Palefacen, Asan, Black Magic Sixin ja monien muiden levyillä. Arttu Tolonen oli mukana tekemässä Giant Robotin Emma-palkinnon voittanut Domesticity-albumia ja osa tekijäporukkaa, joka voitti Teosto-palkinnon Asan Loppuasukas-levystä. Arttu Tolonen on toiminut promoottorina Helsingissä ja järjestänyt lukuisia klubi- ja galleriakeikkoja sekä ollut mukana luomassa ja buukkaamassa vuosina 2012 ja 2013 järjestettyä Kuudes Aisti -festivaalia. Nykyään hän on osa Flow Festival -tapahtuman ohjelmaryhmää. Toimittajana Arttu Tolonen on kirjoittanut pitkään mm. Suomen suurimpaan rock-lehteen Soundiin, jossa hänellä on kolumni. Hän oli mukana tekemässä Nuorgam-verkkomediaa. Luokka:Vuonna 1971 syntyneet Luokka:Suomalaiset kitaristit Luokka:Suomalaiset basistit Luokka:Suomalaiset lauluntekijät Luokka:Suomalaiset musiikkikriitikot Luokka:Suomalaiset toimittajat Luokka:Elävät henkilöt
Jääkiekon naisten maailmanmestaruuskilpailut 2003

Jääkiekon naisten maailmanmestaruuskilpailut 2003 oli tarkoitus järjestää Kiinan Pekingissä 4.–9. huhtikuuta 2003, mutta se peruttiin SARS-epidemina takia. Venäjän, Saksan, Ruotsin ja Sveitsin maajoukkueet olivat jo Kiinassa, kun Yhdysvaltojen ja Suomen miehistö odottivat maissaan IIHF:n päätöstä turnauksen perumisesta. Kanadan maajoukkue ei olisi edes päässyt matkustamaan turnauspaikalle heidän viranomaisten kieltäessä matkustamisen epidemiamaihin. Pelkästään pääsarjan turnaus peruttiin, alempien divisioonien kilpailut järjestettiin normaalisti. == Loppusijoitukset == 1\. divisioona Sija Joukkue 1\. 2\. 3\. 4\. 5\. 6\. Turnaus järjestettiin 9–15.3.2003. 2\. divisioona Sija Joukkue 7\. 8\. 9\. 10\. 11\. 12\. Turnaus järjestettiin 31.3.–6.4.2003. 3\. divisioona Sija Joukkue 13\. 14\. 15\. 16\. 17\. 18\. Turnaus järjestettiin 25–31.3.2003. == Lähteet == == Aiheesta muualla == * IIHF:n turnauspuu 2003 * Summary from the Women's Hockey Net Luokka:Jääkiekon naisten maailmanmestaruuskilpailut Luokka:Vuoden 2003 jääkiekko
Jagannath

Jagannath, joskus myös Jagannatha () tai vanhahtavasti Juggernaut, on hindulaisessa ja buddhalaisessa uskonnossa esiintyvä Vishnu-jumala. Hänen kunniaksi järjestetään vuosittainen Ratha Jatra -festivaali. Perinteen mukaan Jagannathilla on veli Balarama ja sisko Subhadra. Jagannathin päätemppeli sijaitsee lähellä rantaa, noin viisisataa kilometriä lounaaseen Kalkutasta. Jagannathin kuva on puusta veistetty kappale, jolle on tehty pelottavat kasvot. Juhlapäivinä Jagannathin valtaistuin on ollut tapana asettaa korkeaan torniin, joka liikkuu pyörillä. Torniin on kiinnitetty kuusi pitkää köyttä, joilla sitä vedetään. Papit ja heidän avustajansa seisovat tornissa valtaistuimen ympärillä. Tornin liikkuessa oli entisaikaan perinteenä, että monet heittäytyvät maahan pyörien alle, sen ajateltiin olevan miellyttävä teko Jagannathille. Joka vuosi, erityisesti kahtena suurena juhlana maalis- ja heinäkuussa, pyhiinvaeltajat kerääntyvät joukoin temppeliin. Näissä tilaisuuksissa kaikki kastit ruokalievat yhdessä. == Lähteet == == Aiheesta muualla == * Rath Jatra Festival Luokka:Vishnun muodot
Isolde Kaunis

Isolde Kaunis (Isault) oli tarujen mukaan Irlannin kuninkaan Aguisancen tytär, joka oli naimisissa Cornwallin kuningas Markin kanssa. Säveltäjä Richard Wagner laati 1800-luvulla Isolden tarinasta oopperan Tristan ja Isolde. Se perustuu Britannian Tuomaaksi nimitetyn englantilaisen kirjailijan kertomukseen. Taru sisältyy myös kuningas Arthurin tarinoihin. ==Lähteet== *Suuri Tarukirja. Koko Kansan Kirjakerho. Sivu 175. ===Viitteet=== Luokka:Tarut kuningas Arthurista
Ismenias (muusikko)

Ismenias (; 300-luku eaa.) oli antiikin kreikkalainen muusikko, joka oli kotoisin Thebasta.Suuri Tarukirja. Koko Kansan Kirjakerho. Sivu 175. Plutarkhos kertoo, että Ismenias joutui skyyttien vangiksi ja pakotettiin konsertoimaan heille. Kun esitys oli ohi, virkkoi skyyttien hallitsija vakavasti, että hänestä Ismeniaan musiikki oli lähes yhtä kaunista kuin aasien kiljunta. == Lähteet == Luokka:300-luvulla eaa. syntyneet Luokka:300-luvulla eaa. kuolleet Luokka:Antiikin kreikkalaiset muusikot
Iodame

Iodame oli kreikkalaisessa mytologiassa Itonusin tytär ja Amfiktyonin tyttärentytär. Iodame toimi Athene-temppelissä papittarena, kunnes Medusa muutti hänet kiveksi. Etymologicum Magnum sisältää vaihtoehtoisen tarinan Athenasta ja Iodamesta, jonka mukaan he ovat Itonusin tyttäret. Luokka:Kreikkalainen mytologia
Boost

Boost on ohjelmakirjasto algoritmeja, jotka ovat toteutettu C++-ohjelmointikielellä. Kirjastossa on algoritmitoteutuksia muun muassa lineaarialgebraan, monisäikeistykseen ja säännöllisiin lausekkeisiin. Boost- kirjastoa on käytetty esimerkkitoteutuksena C++11-standardikirjaston Technical Report 1 -versiossa. Kirjaston toteutusta tiedostojärjestelmätuelle on ehdotettu C++17-standardiin (ISO/IEC TS 18822:2015). == Lisenssi == Kirjasto käyttää Boost Software License -nimellä tunnettua avoimen lähdekoodin lisenssiä.http://www.boost.org/LICENSE_1_0.txt == Lähteet == == Aiheesta muualla == * Boost-kirjaston kotisivut Luokka:Ohjelmakirjastot Luokka:C++ Luokka:Vapaan ja avoimen lähdekoodin lisenssit
Cassianus Imolalainen

pienoiskuva|Imolan Cassiolanusta esittävä patsas. Imolan Cassiolanus on opettajien suojeluspyhimys. Hänet paljastettiin kristityksi jonkin antiikin aikaisen vainon aikana, ja viranomaiset antoivat hänet kahdensadan pojan käsiin. Pojat eivät juurikaan pitäneet hänestä, sillä hän oli ollut heidän opettajansa, kertoo hänen elämäkertansa. He pistivät hänet kuoliaaksi kirjoituspiirtimillään, stiluksilla. == Lähteet == * Suuri Tarukirja. Koko Kansan Kirjakerho. Sivu 171. Luokka:Pyhimykset Luokka:Kristityt marttyyrit
Ilvola

Ilvola on suomalaisten eläinsatujen tapahtumapaikka. Ilvola kuvataan suomalaiseksi metsämaisemaksi, joka oli olemassa maailman alkuaikana. Eriytyminen ei ole vielä lopussa: koti- ja villieläinten samoin kuin ihmisen ja eläimen suhteet ovat keskeneräisiä. Eläinsatuperinne pohjautuu kansainvälisten motiivien lainautumiseen, esikuvina mm. Aisopoksen faabelit ja intialainen Pantsatantra. Hahmot ovat kuitenkin suomalaiselle miljöölle tyypillisiä. Viekas Kettu Repolainen pettää tyhmää karhua, ilkeä susi epäonnistuu pyrkimyksissään, viisas kissa johtaa härän, hevosen, kukon ja sian teurastusta pakoon. Eläimiin personifioidaan inhimillisesti katsoen hyviä ja huonoja ominaisuuksia; samalla ne heijastavat asenteita eri eläimiin. Kansanhuumorin kannalta eläinsadut tarjoavat kiintoisaa aineistoa: kerrontatilanteessa komiikan osuus on luultavasti ollut huomattava. == Lähteet == Luokka:Suomalaisen mytologian paikat ja olotilat Luokka:Suomalaiset sadut
Hr. Ms. Jacob van Heemskerck (1906)

Hr. Ms. Jacob van Heemskerck oli Alankomaiden kuninkaallisen laivaston rannikkopanssarilaiva. == Valmistus == Alus tilattiin Amsterdamin telakalta ja sen köli laskettiin vuonna 1905. Alus laskettiin vesille 22. syyskuuta 1906 ja se otettiin palvelukseen 22. huhtikuuta 1908. Alus oli 98 metriä pitkä. Aluksen leveys oli 15,19 ja syväys 5,69 metriä. Sen uppouma oli 4 920 tonnia. Aluksella oli kaksiakselinen höyrykone, joka tuotti 6 400 ihp:tä. Aluksen maksiminopeus oli 16,5 solmua. Aluksen varastoissa oli 680 tonnia hiiltä.Gardiner, Robert 1860-1905 s. 375 Aluksen suojana oli panssarivyö, jonka paksuus oli viisitoista senttimetriä. Barbettien ja tykkitornien suojana oli kahdeksan senttimetrin panssarointi. Sen pääaseina oli kaksi 24 senttimetrin tykkiä, joiden lisänä aluksella oli kuusi viidentoista ja kuusi 7,5 senttimetrin tykkiä. Aseistuksen täydensivät neljä yhden naulan tykkiä ja kaksi 45 senttimetrin torpedoputkea. Aluksen miehistöön kuului 340 henkeä. == Palvelus == Alus lähti vuonna 1908 yhdessä Hr. Ms. Frieslandin ja Hr. Ms. Gelderlandin kanssa partiomatkalle Venezuelan rannikolle toisen Castron kriisin aikana. Alus lähti 16. toukokuuta 1910 IJmuidenista Sheernessiin. Se kuljetti prinssi Henryn Edward VII:n hautajaisiin, jotka pidettiin 20. toukokuuta. Loppumatkan viisi Britannian kuninkaallisen laivaston torpedovenehävittäjää saattoi alusta. Myöhemmin samana vuonna Belgian hallitsijapari teki valtiovierailun, jonka aikana he tutustuivat alukseen. Satamassa olleet sotalaivat ampuivat kunnialaukaukset. 24. heinäkuuta alus lähti Den Helderistä Yrjö V:n kruunajaisiin, jonka aikana se osallistui laivastokatselmukseen Spitheadissä 27. heinäkuuta. Alus lähti 17. toukokuuta 1917 Zorg en Vlijtin kanssa noutamaan Mercuriuksen ja Jacoban miehistöt. Saksan laivasto oli vallannut alukset ja ne upotettiin myöhemmin. Aluksen aktiiviuran päätyttyä se muutettiin liikkumattomaksi rannikkopatteriksi nimellä Batterijschip IJmuiden. Se otettiin palvelukseen uudessa tehtävässä 19. huhtikuuta 1939. Alus oli sijoitettuna IJmuideniin. Saksalaisten hyökättyä Alankomaihin 14. toukokuuta 1940 aluksen miehistö upotti sen estääkseen aluksen joutumisen saksalaisille. Saksalaiset nostivat aluksen 16. heinäkuuta ja se hinattiin Amsterdamiin 24. heinäkuuta. Alus hinattiin edelleen Kieliin maaliskuussa 1941. Se modernisoitiin Howaldtswerkellä kelluvaksi ilmatorjuntapatteriksi nimellä Undine. Sodan päätyttyä alus löytyi Wilhelmshafenista ja se palautettiin Alankomaille. Amsterdamin telakka muutti aluksen majoitusalukseksi, missä tehtävässä se otettiin palvelukseen 23. helmikuuta 1948 nimellä Neptunus. Alus poistettiin palveluksesta 13. syyskuuta 1974 ja se romutettiin 4. lokakuuta. ==Lähteet== * ===Viitteet=== Luokka:Alankomaiden laivaston rannikkopanssarilaivat
Rosstat

Rosstat on Venäjän tilastoviranomainen. Se oli ollut noin vuodesta 2012 itsenäinen toimija, kunnes se vuonna 2017 siirrettiin talousministeriön alaisuuteen. Rosstatin vuonna 2012 tapahtunutta itsenäistymistä ajoi muun muassa OECD, jotta julkaistu tieto olisi luotettavampaa. Siirtymistä talousministeriön alaisuuteen puolestaan edelsi talousministeri Maksim Oreškinin hermostuminen tilanteessa, jossa Rosstat julkisti tietoja, ettei Venäjän alkuvuosi 2017 ollut sellaista talouskasvun aikaa, millaiseksi se on maassa haluttu tulkita. Rosstatin mukaan teollisuustuotannon arvo laski ja ihmisten reaalitulot pienenivät. ==Lähteet== Luokka:Kansalliset tilastopalvelut
Hr. Ms. Marten Harpertszoon Tromp (1904)

Hr. Ms. Marten Harpertszoon Tromp oli Alankomaiden kuninkaallisen laivaston rannikkopanssarilaiva. == Valmistus == Alus tilattiin Amsterdamin telakalta, missä köli laskettiin vuonna 1903. Alus laskettiin vesille 15. kesäkuuta 1904 ja otettiin palvelukseen 5. huhtikuuta 1906. Aluksen pituus oli 100,78 metriä ja leveys 15,19 metriä. Sen syväys oli 5,69 metriä. Aluksen uppouma oli 5 210 tonnia. Aluksen propulsiojärjestelmänä oli kaksiakselinen höyrykone, joka tuotti 6 400 ihp:tä. Aluksen maksiminopeus oli 16,5 solmua. Sen varastoissa oli hiiltä 722 tonnia.Gardiner 2002 s. 375 Aluksen suojana oli panssarivyö, jonka paksuus oli viisitoista senttimetriä. Barbettien ja tykkitornien suojana oli kahdeksan senttimetrin panssarointi. Sen pääaseina oli kaksi 24 senttimetrin tykkiä, joiden lisänä aluksella oli neljä 15 senttimetrin ja kahdeksan 7,5 senttimetrin tykkiä. Aseistuksen täydensi neljä yhden naulan tykkiä ja kolme 45 senttimetrin torpedoputkea. Aluksen miehistöön kuului 340 henkeä. == Palvelus == Alus teki 25. kesäkuuta 1906 laivastovierailun Norjaan, jossa kuningas Haakon VII tarkasti aluksen. Alus lähti 10. elokuuta 1909 Bataviasta Hr. Ms. Koningin Regentesin ja Hr. Ms. De Ruyterin kanssa esittelemään Alankomaiden lippua Kiinassa, Hongkongissa, Japanissa ja Filippiineillä. Alus lähti 2. maaliskuuta 1920 Hr. Ms. Hertog Hendrikin kanssa Den Helderistä neljän kuukauden purjehdukselle Aasiaan. Matkalla alukset vierailivat Singaporessa, Saigonissa, Hongkongissa, Shanghaissa, Kobessa ja Manilassa. Alankomaalainen rahtialus SS Rijperkerk paloi 17. marraskuuta 1923 Bastiassa. Tromp upotti palavan aluksen. Alus lähti 21. kesäkuuta 1926 Hr. Ms. Jacob van Heemskerckin, torpedoveneiden Hr. Ms. Z 7 ja Hr. Ms. Z 8 sekä sukellusveneiden Hr. Ms. O 9 ja Hr. Ms. O 11 kanssa Den Helderistä Itämeren purjehdukselle. Matkalla osasto vieraili Kielissä, Göteborgissa ja Trondheimissa ennen paluutaan Den Helderiin 30. heinäkuuta. Alus poistettiin vuonna 1927 alusluettelosta, ja se romutettiin 1932.Gardiner 1985 s. 365 ==Lähteet== * * ===Viitteet=== Luokka:Alankomaiden laivaston rannikkopanssarilaivat
Matula

Matula voi tarkoittaa seuraavia: ==Henkilöitä== * Kim Matula (s. 1988), yhdysvaltalainen näyttelijä * Nelli Matula, suomalainen laulaja ==Fiktiossa== * Josef Matula, kuvitteellinen yksityisetsivä saksalaisessa poliisisarjassa Kahden keikka